b'\n_START_ARTICLE_\nJordan EJ13\n_START_PARAGRAPH_\nJordan EJ13 je Jordanov dirkalnik Formule 1 za sezono 2003, dirka\xc4\x8di pa so bili Giancarlo Fisichella, Ralph Firman in Zsolt Baumgartner, ki je na dveh dirkah zamenjal po\xc5\xa1kodovanega Firmana. Fisichella je dosegel \xc4\x8detrto in zadnjo zmago mo\xc5\xa1tva v njegovi petnajstletni zgodovini na dirki za Veliko nagrado Brazilije, ki je bila po ve\xc4\x8d hudih nesre\xc4\x8dah pred\xc4\x8dasno kon\xc4\x8dana. Prvotno je bil za zmagovalca razgla\xc5\xa1en McLarnov dirka\xc4\x8d Kimi R\xc3\xa4ikk\xc3\xb6nen, toda pravila dolo\xc4\x8dajo, da v primeri prekinitve kot kon\xc4\x8dni vrsti red velja vrstni red dva kroga pred zadnjim krogov, ki ga je vodilni prepeljal pred rde\xc4\x8do zastavo, tako je bil za zmagovalca naknadno razgla\xc5\xa1en Fisichella. Italijan je dosegel tudi drugo najbolj\xc5\xa1o uvrstitev mo\xc5\xa1tva s sedmim mestom na dirki za Veliko nagrado ZDA, tretjo in zadnjo uvrstitev mo\xc5\xa1tva med dobitnike to\xc4\x8dk pa je dosegel Firman z osmim mestom na dirki za Veliko nagrado \xc5\xa0panije. Jordan je zasedel deveto mesto v dirka\xc5\xa1kem prvenstvu s trinajstimi to\xc4\x8dkami.'